Условия за заснемане на сватби извън София?
При заснемане на сватби извън София, когато локацията е по-отдалечена, към избрания пакет се добавят и допълнителни разходи - път, командировъчни и нощувки, които се поемат от страна на младоженците. Техният размер е посочен в офертата, но ще го припомним и тук: пътни - 0,40 лв./км., командировъчни - 120 лв./човек и нощувки - две.Нощувките са две, защото при по-далечни разстояния е необходимо снимачният екип да пристигне предния на тържеството ден. Така ще може да се направят предварителни огледи, евентуално някои ефектни кадри, които отнемат доста време и по тази причина трудно се реализират в сватбения ден. Освен това екипът ще може да бъде отпочинал за следващия натоварен ден.В случаите, когато локацията е по-близо до София и е възможно в същия ден да се пътува и в двете посоки, то тогава нощувките отпадат и цените се променят така: пътни - 0,40 лв./км. и командировъчни - 40 лв./човек. Когато тържествата са извън София, допълнителните разходи за път, командировъчни и нощувки, се добавят към стойността на капарото. 